
48327 Molve                                    

KLASA:400-04/25-01/6
URBROJ:2137/17-02-25-2
Molve, 28. kolovoza 2025.
MATIČNI BROJ: 02665808
ŠIFARSKA OZNAKA: 8411 
· Opće djelatnosti javne uprave

OBRAZLOŽENJE
ostvarenja  prihoda i rashoda, primitaka i izdataka
za razdoblje od 01. siječnja do 30. lipnja 2025. godine
Sukladno članku 76. i članku 79.  Zakona o proračunu ( Narodne novine broj 144/21.)   i članku 4. i 17. Pravilnika o polugodišnjem i godišnjem izvještaju o izvršenju proračuna i financijskog plana ( Narodne novine 85/23.) obrazloženje ostvarenja prihoda i rashoda, primitaka i izdataka čini sastavni dio polugodišnjeg izvještaja o izvršenju Proračuna.
Proračun Općine Molve za 2025. godinu donijelo je Općinsko vijeće Općine Molve na 41. sjednici održanoj 22. studenoga 2024. godine. Proračunom su planirani uravnoteženi prihodi i primici sa rashodima i izdacima u svoti od 10.524.547,00 eura. I.Izmjene i dopune Općinsko vijeće Općine Molve donijelo je 27. veljače 2025. godine, u svoti planiranog proračuna od 10.732.944,00 eura.
Na 47. sjednici održanoj 9. travnja 2025. godine Općinsko vijeće Općine Molve donijelo je II. Izmjene i dopune Proračuna za 2025. u svoti planiranih prihoda i primitaka, te rashoda i izdataka 12.586.811,00 eura.
Temeljem članka 89. Zakona o proračunu (Narodne novine broj 144/21.) Općinsko vijeće Općine Molve na svojoj je 2. sjednici usvojilo Godišnji izvještaj o izvršenju proračuna za 2024. godinu. 

Konsolidacijom je obuhvaćen jedan proračunski korisnik: Dječji vrtić "Pčelica" Molve. Vrtić je osnovan Odlukom Općinskog vijeća Općine Molve, 30. lipnja 1994. godine kao predškolska javna ustanova, sa svojstvom pravne osobe. 
I.PRIHODI I PRIMICI
1.1.Prihodi poslovanja

Proračunski prihodi poslovanja naplaćeni su u svoti od 1.061.805,49 eura. Realizacija prihoda je u odnosu na isto izvještajno razdoblje prethodne godine  veća  za 6,25%.

Najznačajniji izvor prihoda poslovanja čine prihodi od nefinancijske imovine s osnove dobivenih naknada za pridobivenu količinu energetskih mineralnih sirovina (u daljnjem tekstu: renta Ina d.d. ). Ostvareni prihodi od rente Ina d.d. iznose 531.062,13 eura  (primljene uplate za razdoblje prosinac 2024.- svibanj 2025. ) što je za cca 7,63 % više u odnosu na isto izvještajno razdoblje 2024. godine. Uz rentu, prihode od nefinancijske imovine čine prihodi od zakupa i iznajmljivanja nekretnina u vlasništvu Općine Molve  u iznosu 2.437,31 eura, prihodi od spomeničke rente u iznosu 0,09 eura i prihodi od kamata i zateznih kamata u iznosu 665,45 eura. 

Druge po redu najznačajnije prihode poslovanja čini pomoći iz inozemstva i od subjekata unutar općeg proračuna u iznosu 306.892,42 eura.
Prihodi od poreza realizirani su u iznosu 138.873,04 eura, a u odnosu na isto izvještajno razdoblje 2024. godine smanjeni su za 0,53%. 
Prihodi od upravnih i administrativnih pristojbi, pristojbi po posebnim propisima i naknada sa realizacijom od 79.421,90 eura čine 11,15 % realizacije plana Proračuna za 2024. godinu.

Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima realizirani su u iznosu 693,22 eura što je za 723,41 eura manje u odnosu na isto izvještajno razdoblje 2024. godine.
Kazne, upravne mjere i ostali prihodi realizirani su u iznosu 1.759,93 eura.
U odnosu na isto izvještajno razdoblje prethodne godine povećani su: porez na dohodak za 2,75 %, pomoći od izvanproračunskih korisnika za 7.828,64 eura, pomoći temeljem prijenosa EU sredstava za 14.317,04 eura, prihodi od nefinancijske imovine za 7,19%,prihodi od kamata na dane zajmove za 45,79 eura, te ostali prihodi za 1.759,93 eura.
U odnosu na isto izvještajno razdoblje prethodne godine smanjeni su: porezi od imovine za 12,36 %, porezi na robu i usluge za 22,91%,  pomoći proračunu iz drugih proračuna za 79,77 %, pomoći proračunskim korisnicima iz proračuna koji im nije nadležan za 555,60 eura, prihodi od financijske imovine za 20,84%, prihodi po posebnim propisima za 15,56%, komunalni doprinosi i naknade za 1,39%, prihodi od prodaje proizvoda i robe, te pruženih usluga za 51,07 %.
Tekuće pomoći proračunu iz drugih proračuna (račun 6331)
Za izvještajno razdoblje 2025. godine pomoći su realizirane u iznosu 54.388,00 eura, a u odnosu na isto izvještajno razdoblje prethodne godine indeks pokazuje značajno smanjenje od čak 78,86% iako stvarna realizacija po istovrsnoj vrsti prihoda ne odstupa značajno.
U izvještajnom razdoblju 2024. godine primljena su sredstva iz općinskog proračuna općine Novo Virje i Ferdinandovac sukladno Sporazumu za  poslove komunalnog redarstva u iznosu 2.400,00 eura. Odlukom o udjelu sredstava fiskalnog izravnanja za pojedinu općinu, grad i županiju u ukupnim sredstvima fiskalnog izravnanja s iznosom sredstava fiskalnog izravnanja za 2024. godinu koju je donijelo Ministarstvo financija krajem prosinca 2023. godine utvrđeno je pravo na iznos sredstava fiskalnog izravnanja za Općinu Molve u iznosu 411.450,10 eura. Za izvještajno razdoblje 2024. uplaćeni je razmjerni dio u iznosu 205.725,06 euro. Sukladno Uredbi o kriterijima i mjerilima za utvrđivanje iznosa sredstava za fiskalnu održivost dječjih vrtića, Vlada je donijela Odluku da se jedinicama lokalne samouprave za financiranje fiskalne održivosti dječjih vrtića isplate sredstva kojima će se upotpuniti napori u razvoju kvalitetnog sustava predškolskog odgoja i obrazovanja. U skladu s navedenim doznačena sredstva za fiskalnu održivost dječjeg vrtića uplaćena su u korist žiroračuna Općine Molve u iznosu 49.158,00 eura. 
Za izvještajno razdoblje 2025. godine primljena su sredstva iz općinskog proračuna općine Novo Virje i Ferdinandovac sukladno Sporazumu za  poslove komunalnog redarstva u svoti 2.400,00 eura. Doznačena sredstva za fiskalnu održivost dječjeg vrtića temeljem odluke Vlade o dodjeli sredstava za fiskalnu održivost dječjeg vrtića za pedagošku godinu 2024./2025. od 14. studenoga 2024. godine uplaćena su u korist žiroračuna Općine Molve u iznosu 41.988,00 eura ( 6. rata po 6.998,00 eura). Zaprimljena su sredstva iz proračuna Koprivničko križevačke županije u iznosu 10.000,00 eura  temeljem potpisanog Ugovora i poslanog Zahtjeva za doznakom sredstava na ime sufinanciranja troškova usluga boravka za osobe starije životne dobi na području općine Molve u 2025.godini . Sredstva fiskalnog izravnanja za izvještajno razdoblje 2025. godine iznose 224.042,16 eura. S obzirom da se sredstva fiskalnog izravnanja koje općina prima evidentiraju počevši od 01. siječnja 2025. godine na novootvorenoj podskupini 365, odnosno na odjeljku navedene podskupine 6353 Pomoći fiskalnog izravnanja, stavka „ostvareno u izvještajnom razdoblju tekuće godine“ za račun 6331 je značajno smanjena u odnosu na „ostvareno u izvještajnom razdoblju prethodne godine“. Slijednom navedenog, prihodi u okviru novog odjeljka 6353 bilježe stopostotno povećanje za izvještajno razdoblje 2025. u odnosu na ostvarenje u prethodnom razdoblju.

Kapitalne pomoći proračunu iz drugih proračuna (račun  6332)

Za prvo polugodište 2024. godine zaprimljena su sredstva Koprivničko- križevačke županije u iznosu 11.561,84 eura temeljem podnesenog zahtjeva za sufinanciranje projekta“ Izvođenje radova izgradnje nogostupa u Đurđevačkoj ulici u Molvama“. Projekt je prijavljen na Javni poziv za kapitalni projekt K100001 kapitalna pomoć za ravnomjerni razvoj Županije u 2024. godini. Sredstva su doznačena 6. lipnja 2024. godine.

Tekuće pomoći od izvanproračunskih korisnika ( račun 6341 )

U izvještajnom razdoblju 2024. godine potpisan je ugovor sa Hrvatskim zavodom za zapošljavanje kojim je osigurano  financiranje zapošljavanja jedne osobe u javnom radu u visini do 100% troška minimalne plaće  uvećane za doprinose na osnovicu za razdoblje od 15.4.2024.do 14.10.2024.godine. Zaposlene osobe sklopile su Ugovor o radu na određeno vrijeme radi obavljanja poslova na javnim radovima na očuvanju i zaštiti okoliša i komunalnih poslova. U izvještajnom razdoblju 2025. godine osigurano je zapošljavanje dviju osoba za razdoblje od 1.5.2025. do 31.10.2025.godine te je u tu svrhu dodijeljen iznos potpore za financiranje javnog rada u 100%-om iznosu od 13.800,60 eura.
Pomoći fiskalnog izravnanja ( račun 6353 )

Sredstva fiskalnog izravnanja za izvještajno razdoblje 2025. godine iznose 224.042,16 eura. Za izvještajno razdoblje 2024. godine realizirana su u iznosu 205.725,06 eura, ali su ista knjižena u korist računa 6331. S obzirom da se sredstva fiskalnog izravnanja koje općina prima evidentiraju počevši od 01. siječnja 2025. godine na novootvorenoj podskupini 365, odnosno na odjeljku navedene podskupine 6353 Pomoći fiskalnog izravnanja, stavka „ostvareno u izvještajnom razdoblju tekuće godine“ za račun 6331 je značajno smanjena u odnosu na „ostvareno u izvještajnom razdoblju prethodne godine“. Slijednom navedenog, prihodi u okviru novog odjeljka 6353 bilježe stopostotno povećanje za izvještajno razdoblje 2025. u odnosu na ostvarenje u prethodnom razdoblju.

Tekuće pomoći proračunskim korisnicima iz proračuna koji im nije nadležan (račun 6361)
Za izvještajno razdoblje 2024. godine zaprimljena su sredstva Ministarstva znanosti, obrazovanja i mladih u iznosu 555,60 eura ( 3.rate ) temeljem Odluke o sufinanciranju programa javnih potreba u predškolskom odgoju  i obrazovanju u 2024. godini koja uključuje sufinanciranje troškova programa za djecu s teškoćama u razvoju ( 3. rate po 106,00 eura).

Kapitalne pomoći temeljem prijenosa EU sredstava ( račun 6382)

Za izvještajno razdoblje  2024. godine, a sukladno podnesenim zahtjevima za isplatu/nadoknadu sredstava iz projekta: „Punina života“ primljena su sredstva u iznosu 344,62 eura. Za izvještajno razdoblje 2025. godine, a sukladno podnesenim zahtjevima za isplatu/nadoknadu sredstava iz projekta: Program Zaželi – „Brižne žene Podravske“ primljena su sredstva pomoći u iznosu 14.661,66 eura.
Stalni porezi na nepokretnu imovinu ( račun 6131 )  obuhvaćaju naplaćene poreze na kuće za odmor i porez na korištenje javnih površina. Indeks pokazuje smanjenje od 61,81 % u odnosu na prethodnu godinu. 

Povremeni porez na imovinu ( račun 6134 ) je uplaćeni porez na promet nekretnina te njegova realizacija pokazuje smanjenje  od 6,84%.
Porez na promet (račun 6142 ) obuhvaća uplaćeni porez na potrošnju čija realizacija bilježi smanjenje sa 690,81 eura na 532,55 eura. 
Prihodi od zateznih kamata (račun 6414)  i prihodi od kamata na dane zajmove (račun 643)
Tijekom 2025. godine, a temeljem ugovora o kreditu naplaćen je dug po osnovi zateznih kamata u iznosu 619,66 eura i kamata na dani zajam u iznosu 45,79 eura.
Prihodi od zakupa i iznajmljivanja imovine ( račun 6422)

Za izvještajno razdoblje 2025. godine realizacija iznosi 2.437,31 eura, a obuhvaća prihode od najma društvenog doma, prihode po osnovi ugovora o zakupu poslovnog prostora proizašlih iz javnog natječaja za davanje u zakup prostorija i ugovora o najma stana.
Ostali nespomenuti prihodi  ( račun 6526 )
Realizacija knjižena u korist računa – ostali nespomenuti prihodi za prvo polugodište 2024. godine obuhvaća: prihode s osnove uplate roditelja za smještaj djece u vrtiću u iznosu 19.119,99 eura,  prihode s osnove vagarine 797,00 eura i naknadu za korištenje grobnog mjesta i takse za gradnju spomenika 211,36 eura.

Za prvo polugodište 2025. godine ostvareni su prihodi poslovanja vrtića u iznosu 17.791,57 eura s osnove uplate roditelja za smještaj djece u vrtić, prihode  po osnovi refundacije štete 200,00 eura, prihodi s osnove vagarine 871,50 eura, te naknada za korištenje grobnog mjesta i taksa za gradnju spomenika 125,84 eura.
Komunalne naknade ( račun 6352)

Najveći obveznik komunalne naknade je Ina d.d. u mjesečnom iznosu 9.372,37 eura. Za izvještajno razdoblje navedeni obveznik uplatio je u korist računa Općine Molve 46.861,85 eura.
Prihodi od pruženih usluga (račun 6615)

Sukladno Zakonu o financiranju vodnoga gospodarstva Općina Molve je pristupila sklapanju Ugovora o plaćanju materijalnih troškova nastalih pri obračunu i naplati naknade za uređenje voda i drugim pitanjima u vezi s obavljanjem poslova obračuna i naplate naknade za uređenje voda sa Hrvatskim vodama iz Zagreba. Ugovorom je, između ostalog, preuzeta obveza izdavanja Rješenja za naknadu za uređenje voda i njihovu naplatu od 2019. godine. U skladu s navedenim prihodi od naknade u visini od 10% iznosa naknade za uređenje voda naplaćeni su u iznosu 753,02 eura za drugi kvartal 2024.godine, a 29,91 eura za izvještajno razdoblje 2025. godine. Značajno odstupanje proizlazi iz činjenice da je počevši od 2024. godine općina Molve prenijela na Hrvatske vode izdavanje novih Rješenja za naknadu za uređenje voda i njihovu naplatu, a poslovi naplate naknade za uređenje voda preostali su za dugove od 2019. do 2023. godine.

Vrtić je tijekom 2024. godine oprihodovao financijska sredstva za pokrivanje dijela troškova nabave namještaja ( fotelja, tabure, set za sjedenje) za djecu starije odgojne skupine „ Cvjetići“ uplaćena temeljem Ugovora o sponzorstvu sklopljenog sa društvom JADRANSKI NAFTOVOD d.d. u iznosu 663,61 eura. Radi se o projektu „Kutić čitanja“ .

Za izvještajno razdoblje 2025. godine vrtić je ostvario sredstva temeljem sklopljenog Ugovora o sponzorstvu br. KK -113/25 sa Jadranskim naftovodom d.d. u iznosu od  663,31 eura. Sredstva su namjenska za pokrivanje dijela troškova provedbe projekta "Djeca u prometu" u sklopu kojeg su kupljene igračke prometnih sredstava i vozila za djecu s ciljem stjecanja osnovnih znanja o prometu.   
1.2. Primici od financijske imovine i zaduživanja ( račun 8121 i 8471)
Za izvještajno razdoblje 2025.  godine primici od financijske imovine i zaduživanja odnose se na povrate kredita danih neprofitnim organizacijama, građanima i kućanstvima u tuzemstvu u iznosu 2.500,77 eura te sredstva primljena na ime kratkoročnog okvirnog kredita u iznosu 190.159,49 eura.

Za izvještajno razdoblje 2024.  godine primici od financijske imovine i zaduživanja odnose se na povrate kredita danih neprofitnim organizacijama, građanima i kućanstvima u tuzemstvu u iznosu 1.123,55 eura te sredstva primljena na ime obveze za povrat u državni proračun temeljem namirenja negativnog stanja koje je provedeno s računa državnog proračuna vezano uz porez na dohodak u iznosu 20.374,45 eura.

II. RASHODI I IZDACI

2.1.Rashodi poslovanja

Rashodi poslovanja realizirani su u svoti 1.583.046,47 eura, s najvećim učešćem materijalnih rashoda od  30,02 %  ili 475.280,06 eura. 
Materijali rashodi  obuhvaćaju naknade troškova zaposlenima u iznosu 20.613,67 eura, rashode za materijal i energiju u iznosu 57.013,89 eura, rashode za usluge u iznosu 265.362,61 eura, naknade troškova osobama izvan radnog odnosa u iznosu 113,82 eura i ostale nespomenute rashode poslovanja u iznosu 132.176,07 eura.
Od materijalnih rashoda, najveći udio čine rashodi za usluge u iznosu 265.362,61 eura. Najznačajniji utrošak rashoda za usluge odnosi se na usluge tekućeg i investicijskog održavanja realizirane u iznosu 114.211,60 eura  što je za 17,44% manje u odnosu na izvještajno razdoblje prethodne godine ( održavanje nekretnina u vlasništvu Općine Molve, postrojenja i opreme, vozila, održavanje objekata i uređaja  komunalne infrastrukture: nerazvrstanih cesta, javne rasvjete, te održavanje ostalih javnih površina, zimska služba, itd).

Ineksi izvršenja 2025. u odnosu na 2024. pokazuju povećanje sljedećih stavki na bazi odjeljka ekonomske klasifikacije iz ove poskupine rashoda ( 323) i to: usluge promidžbe i informiranja za 81,21%, komunalne usluge za 10,26%, te zakupnine i najamnine za 28,48%. 
Smanjene su sljedeće stavke računa i to: usluge telefona, pošte i prijevoza za 29,54%, zdravstvene i veterinarske usluge za 48,09%, intelektualne i osobne usluge za 48,80%, računalne usluge za 11,74% i ostale usluge za 9,37%.
Usluge promidžbe i informiranja ( račun 3233) 
Indeks pokazuje značajnije povećanje u odnosu na isto izvještajno razdoblje 2024. godine kao posljedica povećanja cijene usluga oglašavanja  putem sklopljenih ugovora o poslovnoj suradnji kao i knjiženog Zaključka o sponzorstvu kojim se odobrava financiranje zapisa sa naglascima i preglasima,grafičkog dizajna, pripreme tiska i tisak knjige „Rječnik molvarskog govora“ u iznosu 5.000,00 eura.
Intelektualne i osobne usluge ( račun 3237) 
Smanjenje usluga u izvještajnom razdoblju 2025. godine u odnosu na isto izvještajno razdoblje prethodne godine posljedica je iskazanih usluga odvjetnika i pravnog savjetovanja u iznosu 11.132,50 eura tijekom 2024. godine, dok tijekom 2025. godine iste nisu realizirane.
Rashodi za zaposlene ( skupina 31 )

Rashodi za zaposlene bilježe povećanje od 63,74% u odnosu na isto izvještajno razdoblje 2024. godine, a obuhvaćaju bruto plaću, doprinose na plaću i ostale rashode za rad općinskog načelnika, zaposlenih u Jedinstvenom upravnom odjelu Općine Molve, zaposlenih u javnom radu i zaposlenih u Dječjem vrtiću „Pčelica“ Molve. Za Općinu Molve u listopadu 2024. godine donijeta je Odluka o osnovi za obračun plaće službenika i namještenika u Jedinstvenom upravnom odjelu Općine Molve kojom je osnovica sa 770,00 eura povećana za 40% te je utvrđena u visini od 1.078,00 eura bruto počevši s plaćom za mjesec listopad 2024.godine. Nadalje, plaća općinskog načelnika povećana je u skladu sa promjenom osnovice za obračun plaće državnih dužnosnika počevši s plaćom za mjesec srpanj 2024. godine . Sa mjesecom lipanj 2024. godine upražnjeno je radno mjesto višeg referenta za imovinske i pravne poslove odlaskom zaposlenice. Sa mjesecom srpanj 2024. godine zaposlene su tri djelatnice na projektu Program zaželi. U skladu s prethodno iznesenim, realizacija bilježi povećanje od 59,7%. Nadalje, kod proračunskog korisnika – vrtića vidljivo je povećanje za 70,5 % koje proizlazi iz činjenice da  je knjižena jedna bruto plaća više u  izvještajnom razdoblju 2025. godine ( plaća za prosinac 2024., plaća za razdoblje siječanj -  lipanj 2025.godine) dok je u istom izvještajnom razdoblju  2024. godine knjižena bruto plaća za razdoblje prosinac 2023. – svibanj 2024. godine. Nadalje,  promijenjena je ( tj. povećana) osnovica za obračun plaće za izvještajno razdoblje 2025.godine u odnosu na isto izvještajno razdoblje 2024. godine. Konkretno, radi se o povećanju osnovice sa 902,08 eura na 945,00 eura ( utvrđena od travnja 2024. godine, a vrijedi do studenog 2024.godine kada se mijenja i iznosi 1.070,00 eura). Nadalje, u travnju izmjenama i dopunama Pravilnika o radu  vrtića osnovica se mijenja sa 1.070,00 eura na 975,60 eura , a prati ju istovremeno povećanje koeficijenata složenosti poslova (iste promjene stupaju na snagu 1.svibnja 2025.godine). Nadalje, počevši od 1. studenog 2024. godine pa zaključno sa svibnjem 2025. godine, radnici vrtića ostvaruju materijalna prava kroz isplatu paušalne novčane naknade za prehranu u iznosu 100,0 eura neto mjesečno i isplatu nagrade za radne rezultate u iznosu 93,00 eura neto mjesečno ( s isplatom plaće u mjesecu prosincu 2024. godine do zaključno s plaćom za mjesec svibanj isplaćenom u lipnju 2025. godine).

Ostali nespomenuti rashodi poslovanja ( račun 329) bilježe povećanje od 150,99% odnosno 79.513,98 eura kao posljedica povećanja naknada za rad predstavničkih i izvršnih tijela, povjerenstava i slično za 20.483,37 eura, članarina za 2.195,18 eura i podmirenih troškova sudskog postupka temeljem presude Trgovačkog suda u Bjelovaru (poslovni broj:P-26/2023-10 ) u iznosu  65.974,68 eura. Što se tiče članarina, Općina Molve je u izvještajnom razdoblju tekuće godine iskazala  rashodi po osnovi duga iz prethodne/ih godina koji nisu bili iskazani kao obveza i rashod, a isti nisu ni podmireni. Radi se članarini LAG Podravina.
Indeks povećanja naknada za rad predstavničkih i izvršnih tijela, povjerenstava i slično proizlazi iz činjenice da su u izvještajnom razdoblju tekuće godine knjiženi rashodi  s osnove naknade za rad predsjednicima, podpredsjednicima i članovima izbornih povjerenstva i biračkih odbora za provedbu lokalnih izbora na teret računa 3291 Općine Molve.
Subvencije poljoprivrednicima i obrtnicima  ( račun 3523)

Realizacija rashoda obuhvaća knjiženja  po osnovi izdanih zaključaka o odobravanju sredstava temeljem podnesenih i odobrenih zahtjeva, te raspisanih javnih poziva kojim su podnositelji ostvarili prava na potporu po Odluci o dodjeli subvencije za osnivanje gospodarskih subjekata na području Općine Molve u iznosu 2.000,00 eura, Odluke o potpori usluga umjetnog osjemenjivanja plotkinja i pregleda mesa na trihinelu za 2024. godinu u iznosu 30.181,52 eura, te Odluke o subvenciji kapitalnih ulaganja u sredstva za rad i dugotrajnu imovinu u iznosu 59.995,98 eura.
Kapitalne pomoći drugom proračunu i izvanproračunskim korisnicima ( račun 3632)

U izvještajnom razdoblju 2025. godine Općina Molve izvršila  je plaćanje Županijskoj upravi za ceste Križevci prema Ugovoru o sufinanciranju te okončanoj situaciji za izvedene radove na obnovi kolnika i modernizacije ceste ŽC 2116 Gola (D41) – Repaš ( D210) u iznosu 19.723,49 eura.

Naknade građanima i kućanstvima na temelju osiguranja i druge naknade sa svojom realizacijom od 323.112,88  eura čine 47,52% plana za 2025. godinu, a obuhvaćaju:

· naknade građanima i kućanstvima u novcu 
· naknade građanima i kućanstvima u naravi

Naknade građanima i kućanstvima u novcu ( račun 3721 )

Za prvo polugodište 2024. godine naknade građanima i kućanstvima u novcu realizirane su u iznosu 180.907,63 eura  od čega su: sufinancirani režijski troškovi 152.977,85 eura, pomoći za novorođenče 5.000,00 eura, božićnice i uskrsnice 15.720,00 eura, sufinancirani troškovi odvoza otpada mještanima Općine Molve 6.132,75 eura, pomoći obiteljima i kućanstvima socijalnog karaktera 450,00 eura,  subvencionirani troškovi nabave radnih bilježnica 426,39 eura,  te  sufinancirana usluga plaćanja naknade za obradu računa 200,64 eura.

Za prvo polugodište 2025. godine naknade građanima i kućanstvima u novcu realizirane su za 60.921,58 eura više u odnosu na isto izvještajno razdoblje 2024. godine  od čega: pomoći za novorođenče 8.000,00 eura, božićnice i uskrsnice 21.180,00 eura, sufinancirani troškovi odvoza otpada mještanima Općine Molve 11.143,88 eura, pomoći obiteljima i kućanstvima socijalnog karaktera 3.083,00 eura, učeničke i studentske pomoći 71.090,00 eura, sufinancirana usluga plaćanja naknade za obradu računa 142,15 eura, pomoć obiteljima temeljem Odluke o  financiranju troškova nabave radnih bilježnica za učenike Osnovne škole Molve 9.381,88 eura, pomoć obiteljima temeljem Odluke o odobravanju sredstava za troškove terenske nastave i ekskurzija 13.525,15 eura, pomoći temeljem Programa mjera za mlade na području Općine Molve 89.560,84 eura, pomoći obiteljima temeljem Odluke o subvenciji korištenja obnovljivih izvora energije u kućanstvima na području Općine Molve 14.663,03 eura, te sufinancirani režijski troškovi 59,28 eura.
Naknade građanima i kućanstvima u naravi ( račun 3722 )  

Indeks pokazuje povećanje u 2025. godini u odnosu na isto izvještajno razdoblje 2024. godine za 57,76%  s obzirom da je za ovogodišnje uskršnje blagdane „Molvarska košarica“ bogatija proizvodima te kao  posljedica povećanja mjesečnog iznosa usluga pružanja pomoći i njege u kući ( usluga gerontodomaćica). Nadalje, temeljem Odluke o sufinanciranju priključka na sustav vodoopskrbe na području Općine Molve zaprimljeni su računi Komunalija d.o.o. Đurđevac za izvršenu uslugu u iznosu 15.555,85 eura dok je u izvještajnom razdoblju prethodne godine po istoj osnovi realizirano 4.575,25 eura.
Ostali rashodi ( skupina 38) 

Realizacija u izvještajnom razdoblju tekuće godine  bilježi značajnije povećanje u odnosu na isto izvještajno razdoblje prethodne godine kao posljedica primjene modificiranog računovodstvenog načela nastanka događaja. Iskazani su rashodi i obveze za tekuće i kapitalne donacije donošenjem Ugovora o dodjeli financijskih sredstava za 2025. godinu s time da je rashod iskazan odnosno priznati u razmjernom iznosu za izvještajno razdoblje.
Rashodi za materijal i energiju (podskupina računa 322) sa svojom realizacijom u prvom polugodištu 2025. godine u iznosu 57.013,89 eura ne odstupa značajno u odnosu na realizaciju u prvom polugodištu 2024. godine.
Financijski rashodi ( skupina računa 34)

Indeks izvršenja realizacija u izvještajnom razdoblju 2025. godine i prethodne godine ukazuje na povećanje ove skupine rashoda za 70,91% odnosno za 10.169,47 eura. Početkom kolovoza 2024. godine Općina Molve je sklopila novi revolving kredit u iznosu 363.130,00 eura uz obvezu plaćanja kamata na iznos iskorištenog kredita po fiksnoj stopi u iznosu 3,7500% godišnje. U skladu s navedenim, povećani su  financijski rashodi tijekom 2025. godine.
2.2.Rashodi za nabavu nefinancijske imovine

Rashodi za nabavu nefinancijske imovine ostvareni su u iznosu 54.897,16 eura što je za 59,29 % ili 79.940,56 eura manje u odnosu na isto izvještajno razdoblje prethodne godine.
Vezano uz projekt “Gradnja dječjeg vrtića u naselju Repaš”,kojim je predviđena izgradnja novog, suvremenog dječjeg vrtića sa kapacitetom za dvije odgojne skupine – jednu vrtićku i jednu mješovitu jasličku skupinu, sklopljen je Ugovor za uslugu provedbe projekta sa obrtom Arkus , obrt za knjigovodstvo, konzalting i administrativne usluge iz Koprivnice. Primljena faktura teretila je rashode po navedenom projektu u iznosu 30.000,00 eura.Stavka je teretila račun 4212 poslovni objekti.
Ceste, željeznice i ostali prometni objekti ( račun 4213)
U izvještajnom razdoblju 2024. godine zaprimljena je 2. privremena situacija za radove po projektu “Izgradnja nogostupa u Đurđevačkoj ulici u Molvama", a zaključno sa mjesecom veljača 2024. godine izvođač radova ispostavio je okončanu situaciju temeljem koje ukupna vrijednost obavljenih radova iznosi 73.174,35 eura. Usluga stručnog nadzora povjerena je tvrtki Petgrad d.o.o. iz Koprivnice, a vrijednost izvršene usluge iznosi 1.750,00 eura. U izvještajnom razdoblju 2025. godine knjiženi su rashodi temeljem nabave materijala i izvršenih usluga za izgradnju nogostupa u Konačkoj ulici u Molvama i Marijanskoj ulici (Sigečec).

Ostali građevinski objekti ( račun 4214)
Za izvještajno razdoblje 2024. godine tvrtka Betaprom d.o.o. iz Koprivnice ispostavila je 2. privremenu situaciju za građenje i opremanje dječjeg igrališta u naselju Repaš ( JN 4/23) u iznosu 2.350,30 eura, a usluga stručnog nadzora iznosila je 35,00 eura. Nakon provedenog postupka jednostavne nabave, u veljači 2024. godine sklopljen je ugovor za rekonstrukciju postojećeg nogometnog igrališta – izvedba sustava navodnjavanja i ugradnja zaštitne mreže ( JN 4/24) sa izvođačem radova  Agrico sistemi j.d.o.o. iz Preloga. Ugovorena vrijednost radova iznosi 43.386,75 eura. Zaprimljena je prva privremena situacija za izvedene radove u vrijednosti 37.247,51 eura, a usluga stručnog nadzora iznosi 743,75 eura. Radi provođenja informativnih i komunikacijskih aktivnosti (oznake vidljivosti) u skladu s potpisanim ugovorom o dodjeli bespovratnih sredstava naručena je trajna ploča-tabla u vrijednosti 99,60 eura.

Postrojenja i oprema ( račun 422 )
Za izvještajno razdoblje 2024. godine nabavljene su uredske stolice vrijednosti 278,00 eura, komunikacijska oprema( mobitel) vrijednosti 869,70 eura, diktafon vrijednosti 95,00 eura, prometni znakovi vrijednosti 608,39 eura, hladnjaci kupoprodajne vrijednosti 1.700,00 eura i trajna  ploča za dječje igralište u Repašu vrijednosti 63,23 eura.  Za proračunskog korisnika Dječjeg vrtića „Pčelica“ Molve nabavljen je usisavač vrijednosti 247,00 eura,  dječje ležaljke vrijednosti 211,96 eura, baby bus šestosjed kolica za mlađu jasličku skupinu „Bombončići“ vrijednosti 3.964,00 eura, klima za modularnu kućicu – Istraživački centar prirode 889,00 eura. 
Za izvještajno razdoblje 2025. godine zaprimljena je okončana situacija za obavljene radove na projektu „Građenje i opremanje dječjeg igrališta u naselju Repaš“ u iznosu 10.397,93 eura te usluga stručnog nadzora po okončanoj situaciji u iznosu 230,00 eura. Uz navedeno, nabavljena je komunikacijska oprema(mobitel) za koji je iskazan rashod razmjerno izvještajnom razdoblju u iznosu 42,00 eura, zamrzivač u iznosu 559,99 eura, cijev za održavanje i zaštitu u iznosu 741,06  eura, oprema za prometnu signalizaciju - prometna ogledala u iznosu 360,08 eura, oprema za provođenje ranog učenja engleskog jezika kroz Pilot projekt javnog poziva JLS za sufinanciranje provedbe edukativnih, kulturnih i sportskih aktivnosti djece predškolske dobi i djece od I. do IV. razreda osnovne škole u iznosu 1.586,50 eura te stalak za bicikle i rukohvat u iznosu 630,00 eura.

Umjetnička, literarna i znanstvena djela ( račun 4263 )
U izvještajnom razdoblju prethodne godine naručena je izrada Prijedloga Odluke za pokretanje Izmjena i dopuna PPUO Molve i dokumentacije za OSPUO. Za navedenu uslugu tvrtka Urbane tehnike d.o.o. iz Zagreba ispostavila je račun na iznos 1.500,00 eura. Nadalje, Zavod za prostorno uređenje Koprivničko-križevačke županije ispostavio je račun za izradu prijedloga Plana prema ugovoru iz prosinca 2022. godine u iznosu 1.791,75 eura.

Nematerijalna proizvedena imovina (  račun 4264 )
Za izvještajno razdoblje 2024. godine knjiženi su rashodi s osnove izrade Glavnog projekta, elektrotehničkog projekta javne rasvjete u ulici Medvrti u Molvama u iznosu 3.284,89 eura temeljem zaprimljenog računa tvrtke KONFIC- Elektrotehnika Trade d.o.
Dodatna ulaganja na građevinskim objektima ( račun 451)
U izvještajnom razdoblju 2024. godine realizacija iznosi 24.894,02 eura. Izvršeni su građevinski radovi vrijednosti 6.466,20 eura ( postava i fugiranje pločica, bojanje zidova, žbukanje okvira garaže i postava garažnih vrata, gletanje i fugiranje knaufa)na objektu stare zgrade škole u Gornjoj šumi koji će poslužiti kao  spremište vatrogasnoj zajednicu općine Molve, radovi vezani uz rekonstrukciju prostorije društvenog doma u Repašu vrijednosti 17.402,82 eura i usluga stručnog nadzora nad radova rekonstrukcije društvenog doma u naselju Gornja Šuma u iznosu 1.025,00 eura( po ispostavljenoj 6. privremenoj situaciji izvođača radova Komfort d.o.o.).

2.3. Izdaci za financijsku imovinu i otplate zajmova

Izdaci za financijsku imovinu i otplate zajmova realizirani su u iznosu 34.443,54 eura. Obuhvaćaju otplatu glavnice primljenih kredita od tuzemnih  kreditnih institucija izvan javnog sektora ( račun 5443) i otplatu glavnice primljenih zajmova od državnog proračuna ( račun 5471 ).
Otplata glavnice primljenih kredita od tuzemnih  kreditnih institucija izvan javnog sektora
( račun 5443 )

Sa srpnjem 2021. godine općina je počela sa otplatom rate dugoročnog investicijskog kredita. Mjesečni iznos otplate glavnice iznosi 5.740,59 eura. 

Otplata glavnice primljenih zajmova od državnog proračuna ( račun 5471 )
Realizirani iznos odnosi se na povrat sredstava poreza na dohodak u svrhu namirenja u državni proračun na teret proračuna Općine Molve sukladno Naputku ( 4. obroka), a isti je utjecao na smanjenje prihoda od rasporeda tijekom 2024. godine.

III. PRORAČUNSKI KORISNIK DJEČJI VRTIĆ „PČELICA“ MOLVE
U izvještajnom razdoblju od 01.01. do 30.06.2025. godine Dječji vrtić „Pčelica“ Molve ( u daljnjem tekstu: vrtić) ostvario  je prihode poslovanja u iznosu  187.415,37 eura. Realizacija prihoda je u odnosu na isto razdoblje prethodne godine veća za 21,9%. 

Najznačajniji izvor prihoda poslovanja čine doznačena novčana sredstva iz proračuna Općine Molve za financiranje rashoda poslovanja tekuće godine u iznosu 168.960,49 eura odnosno za 26,7 % više  u odnosu na isto izvještajno razdoblje prethodne godine. 

Drugi po redu izvor prihoda poslovanja su uplate roditelja za smještaj djece u vrtiću oprihodovana  u iznosu 17.791,57 eura, odnosno 6,9% manje u odnosu na isto izvještajno razdoblje prethodne godine.

Uz navedeno, vrtić je ostvario i financijska sredstva temeljem sklopljenog Ugovora o sponzorstvu br. KK -113/25 sa Jadranskim naftovodom d.d. u iznosu od 663,31 eura. Sredstva su namjenska za pokrivanje dijela troškova provedbe projekta "Djeca u prometu" u sklopu kojeg su kupljene igračke prometnih sredstava i vozila za djecu s ciljem stjecanja osnovnih znanja o prometu. Projekt se provodi u razdoblju od 1.travnja do 30.lipnja 2025.godine.
Rashodi poslovanja realizirani su u iznosu 243.919,16 eura. Realizacija rashoda poslovanja je u odnosu na isto izvještajno razdoblje prethodne godine veća za 54,6% .

Najznačajniji udio u rashodima poslovanja čine rashodi za zaposlene u iznosu 210.158,85 eura ili 86,10 %. Njihovo izvršenje u odnosu na plan za 2025. godinu iznosi 54,72 %. Značajno povećanje rashoda za zaposlene proizlazi iz činjenice da  je knjižena jedna bruto plaća više u  izvještajnom razdoblju 2025. godine ( plaća za prosinac 2024., plaća za razdoblje siječanj -  lipanj 2025.godine) dok je u istom izvještajnom razdoblju  2024. godine knjižena bruto plaća za razdoblje prosinac 2023. – svibanj 2024. godine). Nadalje,  promijenjena je ( tj. povećana) osnovica za obračun plaće za izvještajno razdoblje 2025.godine u odnosu na isto izvještajno razdoblje 2024. godine. Konkretno, radi se o povećanju osnovice sa 902,08 eura na 945,00 eura ( utvrđena od travnja 2024. godine, a vrijedi do studenog 2024.godine kada se mijenja i iznosi 1.070,00 eura). Nadalje, u travnju izmjenama i dopunama Pravilnika o radu  vrtića osnovica se mijenja sa 1.070,00 eura na 975,60 eura , a prati ju istovremeno povećanje koeficijenata složenosti poslova (iste promjene stupaju na snagu 1.svibnja 2025.godine). Nadalje, počevši od 1. studenog 2024. godine pa zaključno sa svibnjem 2025. godine, radnici vrtića ostvaruju materijalna prava kroz isplatu paušalne novčane naknade za prehranu u iznosu 100,0 eura neto mjesečno i isplatu nagrade za radne rezultate u iznosu 93,00 eura neto mjesečno ( s isplatom plaće u mjesecu prosincu 2024. godine do zaključno s plaćom za mjesec svibanj isplaćenom u lipnju 2025. godine)

Materijalni rashodi realizirani su u iznosu 33.323,89 eura što je za 2,7 % manje u odnosu na isto izvještajno razdoblje prethodne godine. Od materijalnih rashoda najveći udio čine rashodi za materijal i energiju u iznosu 14.270,25 eura. 

Realizacija sitnog inventara bilježi povećanje u izvještajnom razdoblju tekuće godine odnosu na isto izvještajno razdoblje prethodne 2024. godine.

U prvom polugodištu 2025. godine naručen je plastifikator vrijednosti 13,99 eura, plahta za zaštitu dječjih kolica 7,16 eura, te igračke prometnih sredstava i vozila za djecu u sklopu projekta "Djeca u prometu" 697,83 eura. U prvom polugodištu 2024. godine kupljen je termometar Dual TEMP-PRO za 96,25 eura, četvrtasta tacna 7,10 eura, pravokutni poslužavnik 2,39 eura i igračke za djecu predškolske dobi 337,13 eura ( interaktivne ploče, lopata 55cm, lopatica mala, kamion kiper). 

Usluge tekućeg i investicijskog održavanja povećane su za  351,32 eura u odnosu na izvještajno razdoblje prethodne godine. U prvom polugodištu 2024. godine izvršena je usluga popravka perilice suđa sa uključenim materijal/dijelovima u iznosu 266,88 eura.U izvještajnom razdoblju tekuće godine izvršena je usluga servisa i zamjena termostata u vrijednosti  551,75 eura  te zamjena grijača u vrijednosti 66,45 eura.

Računalne usluge bilježe povećanje za 319,03 eura u odnosu na isto izvještajno razdoblje 2024. godine. Naime, fakturirana je usluga održavanja internetske stranice za razdoblje siječanj-lipanj 2025. godine temeljem sklopljenog ugovora sa tvrtkom Georg j.d.o.o.za proizvodnju, trgovinu i usluge u iznosu 300,00 eura ( 50,00 eura mjesečno). Za izvještajno razdoblje 2024. godine usluga nije bila fakturirana.Uz navedeno, ova skupina rashoda obuhvaća i mjesečne račune za slanje elektroničkih računa.

Reprezentacija sa realizacijom od 425,29 eura u prvom polugodištu 2024. godine ukazuje na značajnije smanjenje u odnosu na isto izvještajno razdoblje 2025. godine. Tijekom 2024. godine rashodi su vezani uz svečanu proslavu obljetnice osnivanja Dječjeg vrtića „Pčelica“ Molve – 30.rođendan vrtića. 

Rashodi za nabavu nefinancijske imovine u prvom polugodištu 2024. godine odnose se na nabavu namještaja ( fotelja, tabure, set za sjedenje) za djecu starije odgojne skupine „ Cvjetići u sklopu provedbe projekta „Kutić čitanja“ u iznosu 709,21 eura. U lipnju 2024. godine nabavljen je mobilni uređaj vrijednosti 180,48 eura. 

Prihodi za financiranje redovne djelatnosti vrtića (sredstva uplaćene iz Proračuna Općine Molve) utrošeni su na slijedeće rashode poslovanja Dječjeg vrtića „Pčelica“:

Rashodi za zaposlene 160.967,69 eura

Naknade troškova zaposlenima 7.992,80 eura i to za: 

· naknade za prijevoz na posao i s posla 
IV. REZULTAT POSLOVANJA

Za prvo polugodište  2025. godine  Općina Molve ostvarila je manjak prihoda i primitaka u iznosu 361.417,63 eura kao razlika ostvarenih prihoda i primitaka u iznosu 1.236.010,87 eura i rashoda i izdataka u iznosu 1.597.428,50 eura.

Rezultat poslovanja korisnika za prvo polugodište 2025. godine je manjak prihoda i primitaka u iznosu 56.503,79 eura. Budući da preneseni manjak prihoda i primitaka iz prethodne godine iznosi 2.714,74 eura, konačni rezultat poslovanja korisnika na dan 30.06.2025. godine iznosi manjak od 59.218,53 eura.

Konsolidirani financijski izvještaji prikazuju rezultat poslovanja i financijski položaj općine Molve i korisnika kao cjelinu te konsolidirani rezultat poslovanja za prvo polugodište  2025. godine iznosi  manjak od 417.921,42 eura (bez prenesenog rezultata iz prethodne/ih  godina).

U nastavku se daje prikaz ostvarenog rezultat poslovanja u izvještajnom  razdoblju.

Općina Molve Dječji vrtić "Pčelica" Molve

Izvršenje prihodi i primici  1.236.010,87 187.415,37

Izvršenje rashodi i izdaci 1.597.428,50 243.919,16

Rezultat poslovanja  -361.417,63 -56.503,79

Konsolidirani rezultat 

I. - VI. 2025.

-417.921,42











     

Nositelj izrade:










  Jedinstveni upravni odjel









Marina Džinić,dipl.oec.

Viši savjetnik za financije i računovodstvo

